บิ๊กตู่หนุนนวัตกรรม สั่งหน่วยงานจัดซื้อ
นายกฯ จี้สำนักงบประมาณ เร่งขึ้นบัญชีสินค้านวัตกรรม บังคับส่วนราชการซื้ออย่างน้อย 30%
13 พ.ค. 2560

นายกฯ จี้สำนักงบประมาณ เร่งขึ้นบัญชีสินค้านวัตกรรม บังคับส่วนราชการซื้ออย่างน้อย 30%แหล่งข่าวจากทำเนียบรัฐบาล เปิดเผยว่า พล.อ.ประยุทธ์ จันทร์โอชา นายกรัฐมนตรี ได้สั่งให้สำนักงบประมาณเร่งตรวจสอบราคาของผลิตภัณฑ์และบริการนวัตกรรม ที่ผ่านการตรวจสอบคุณสมบัติโดยสำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี ก่อนประกาศเป็นบัญชีนวัตกรรมไทยทั้งนี้ จะดำเนินการแจ้งให้ทุกหน่วยงานทราบ เพื่อใช้เป็นข้อมูลการจัดซื้อจัดจ้างผลิตภัณฑ์และบริการนวัตกรรมให้ตรงกับความต้องการใช้งานของแต่ละหน่วยงาน โดยอย่างน้อยให้แต่ละหน่วยงานจัดซื้อจัดจ้างในสัดส่วน 30% ของความต้องการใช้งานทั้งหมดของหน่วยงานสำหรับการขับเคลื่อนเรื่องนวัตกรรมของประเทศนั้น ที่ผ่านมานายกฯ ได้เร่งรัดมาโดยตลอด ล่าสุดได้สั่งให้กระทรวง วิทยาศาสตร์ฯ ร่วมกับกระทรวงพลังงาน กระทรวงพาณิชย์ กระทรวงศึกษาธิการ กระทรวงอุตสาหกรรม และหน่วยงานที่เกี่ยวข้องหาแนวทางกระตุ้นให้เกิดการพัฒนาต่อยอดนวัตกรรม ทั้งที่ประดิษฐ์คิดค้นโดยเยาวชนและประชาชนทั่วไป รวมถึงการแปลงนวัตกรรมให้เป็นสินค้าออกสู่ท้องตลาด โดยใช้กลไกประชารัฐดำเนินการ